右寄此詩後忽得簡云兒曹亦寄五言用韵皆同殆一段佳話遂再賦長句
作者：姜特立
朝代：宋

paragraphs: 天性固自同，學問亦有源。
胡爲兩章句，韵韵皆蟬聯。
有如五音作，琴瑟隨宮懸。
排比不亂行，又似貫珠然。
竊意予父子，與公有世緣。
精神所交感，默契難言詮。
書來亟報我，故事前無傳。
欲將此段奇，竟入佳話編。
况復惠新句，律呂遞相宣。